પીએમ મોદીએ હૈદ્રાબાદમાં મંગળવારે મેટ્રો ટ્રેનનું ઉદ્ઘાટન કર્યું હતું. દુનિયાની સૌથી મોટી હૈદ્રાબાદ મેટ્રો રેલ સેવામાં મહિલા શક્તિની ભૂમિકા મહત્વપૂર્ણ રહેશે. કુલ 120 મેટ્રો રેલ ડ્રાઇવરોમાંથી 35 મહિલા મહિલા ડ્રાઇવર છે. મેટ્રોના ઉદ્ઘાટન બાદ પીએમ મોદીએ મિયાંપુર સ્ટેશનથી મેટ્રોની સવારી કરી હતી અને મહિલા ડ્રાઇવરે મેટ્રો ચલાવી હતી. પીએમ મોદી સાથે ગવર્નર નરસિંહન, સીએમ કેસીઆર, નાયબ મુખ્યમંત્રી મોહમ્મદ આલી, મંત્રી કે.કે.રામા, ભાજપ ધારાસભ્ય કિશન રેડ્ડી અને ભાજપ તેલંગણાના પ્રદેશ પ્રમુખ લક્ષ્મણે પણ મેટ્રોમાં સફર કરી હતી. હૈદ્રાબાદ મેટ્રોમાં મહિલાઓની સુરક્ષાનું ધ્યાન રાખવામાં આવ્યું છે. દરેક કોચમાં સીસીટીવી કેમેરા લાગેલા છે અને કંટ્રોલ રૂમમાં સીસીટીવી ફૂટેજનું સતત નીરિક્ષણ કરવામાં આવે છે. આ મેટ્રો રેલ 72 કિમી લાંબી છે, જો કે શરૂઆતના તબક્કામાં નાગોલ-અમીરપેઠ-મિયાંપુર વચ્ચે 30 કિમીમાં મેટ્રો ચાલશે.